02/05/2019 | Administración LocalMunicipal
O Pino
Bases para a contratación de persoal laboral temporal de dous peóns xardineiros

Por resolución desta alcaldía núm.55/2019 do 26 de abril de 2019, aprobouse a convocatoria e as bases para a contratación de 2 peóns xardineiros, en réxime de persoal laboral temporal, a xornada completa, mediante a modalidade de contrato por obra ou servizo determinado. Procédese a publicar ditas bases, cuxo contido é o que de seguido se indica, facendo constar que o prazo de presentación de solicitudes será de tres (3) días hábiles, contados desde o día seguinte ao da publicación destas bases no Boletín Oficial da Provincia. O obxecto da presente convocatoria é a contratación de dous peóns xardineiros, mediante o sistema de concurso – oposición. A contratación a realizar será por contrato de obra/servizo determinado, para a cobertura temporal servizos básicos que a Lei 7/1985 do 2 de abril, de bases do réxime local, lle obriga a prestar aos concellos, tales como: limpeza de espazos públicos e berarrúas, parques públicos, entre outros. O contrato de traballo terá unha duración desde a data de contratación ata o 31 de decembro de 2019. O salario bruto mensual será de 1.338,95 euros para a xornada completa (por todos os conceptos retributivos incluída a parte proporcional das pagas extras). A xornada de traballo será de 40 horas semanais cos descansos e as vacacións previstas na Lei 7/2007 do 12 de abril do Estatuto Básico do empregado público. Ao proceso selectivo seralle de aplicación o previsto no TREBEP. Así mesmo e nos aspectos non derrogados expresamente que non se opoñan ao disposto no TREBEP, tamén será de aplicación: – Lei 2/2015, do 29 de abril, do empregado público de Galicia. – Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores. – Lei 7/1985, do 2 de abril, reguladora das bases do réxime local. – Lei 5/1997, do 22 de xullo, reguladora da administración local de Galicia. – Lei 53/1984, do 26 de decembro, de incompatibilidades do persoal ao servizo das administracións públicas. – Lei 39/2015 do 1 de outubro, de procedemento administrativo común das administracións públicas. – Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local. – Decreto 364/1995, do 10 de marzo, que aproba o regulamento xeral de ingreso na Administración. – Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. Serán requisitos mínimos dos aspirantes ao proceso selectivo, en aplicación do artigo 56 do TREBEP: 1.–Ter cumpridos os 16 anos de idade e non ter acadado a idade de xubilación forzosa.2.–Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente.3.–Estar en posesión, ou en condición de obtelo na data de remate do prazo de presentación de instancias, do certificado de escolaridade ou título equivalente.4.–Non padecer enfermidade ou defecto psíquico ou físico que impida ou dificulte o desempeño das correspondentes funcións.5.–Non atoparse separado, mediante expediente disciplinario, do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6.–Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas.7.- Estar en posesión do CELGA 2, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto na fase de oposición reflitido nas bases, e que cualificará ao/á aspirante como apto ou non apto. Serán requisitos específicos en aplicación do disposto no artigo 56.3 da Lei 7/2007, de 12 de abril, do Estatuto Básico do Empregado Público os seguintes: – Requisito de experiencia: – 9 meses en posto similar. Estas bases serán publicadas no BOP da Coruña. As restantes notificacións que se realicen durante a tramitación deste proceso de selección publicaranse na páxina web do Concello https://opino.gal/ e no Taboleiro de Anuncios do Concello. Aquelas persoas interesadas en participar neste proceso selectivo deberán presentar instancia dirixida ao Alcalde do concello de O Pino por calquera das formas previstas na Lei 39/2015 do 1 de outubro, de procedemento administrativo común das administracións públicas, no prazo de tres (3) días hábiles contados desde o da publicación do anuncio da convocatoria no BOP da Coruña, no Taboleiro de Anuncios da Casa do concello de O Pino e na páxina web: https://opino.gal/As instancias deberán axustarse ao modelo oficial que figura como Anexo I das presentes bases e estará a disposición das persoas interesadas no Rexistro Xeral do concello de O Pino e na páxina web: https://opino.gal/ onde se incluirá que a/o solicitante reúne todos e cada un dos requisitos enumerados nas presentes bases. Xunto coa solicitude débense achegar fotocopias dos documentos xustificativos de cumprir os requisitos de participación e os que acrediten os méritos alegados para a fase de concurso de méritos. Os méritos alegados que non sexan xustificados documentalmente ou que non cumpran os requisitos establecidos nestas Bases non serán tidos en conta polo Tribunal. A instancia debe ir acompañada dos seguintes documentos: 1.–Fotocopia compulsada do D. N. I ou documento equivalente.2.–Fotocopia compulsada da documentación acreditativa dos méritos alegados e que se sinalan nestas bases.3.–Fotocopia compulsada do título esixido na Base 3ª. As solicitudes presentaranse no Rexistro Xeral do concello de O Pino, en horario de 9:00 a 14:00 horas, no prazo de tres (3) días hábiles que se contarán a partir do seguinte ao da publicación do anuncio da convocatoria no Boletín oficial da Provincia. As instancias tamén poderán presentarse a través do procedemento previsto na Lei 39/2015, do 1 de outubro, do procedemento administrativo común das administracións públicas, neste caso enviarase por fax a solicitude co número de rexistro ao concello dentro do prazo de presentación.1.–Unha vez que remate o prazo de presentación de instancias publicarase a relación provisional de aspirantes admitidos e excluídos, que se publicará no taboleiro de anuncios do Concello e na páxina web municipal https://opino.gal/. Contra esta relación os interesados poderán formular emendas ou subsanar os erros no prazo de dous (2) días hábiles dende a súa publicación no taboleiro de anuncios do concello e na páxina web https://opino.gal/. No caso de que non se presentaran reclamacións contra a listaxe provisional, ou que non houbera ningún aspirante excluído, entenderase esta coma definitiva.2.–As reclamacións presentadas serán resoltas polo tribunal e publicaranse a listaxe definitiva no Taboleiro de Anuncios do Concello e na paxina web municipal https://opino.gal/3.–No anuncio de aprobación da relación definitiva de aspirantes admitidos e excluídos será sinalado o lugar, data e hora de realización das probas da fase de oposición O Tribunal Cualificador do Proceso Selectivo designarase de conformidade co disposto no artigo 60 do TREBEP e estará composto polos seguintes membros: Presidente: Gloria Susana Iglesias Botana AEDL do Concello de O Pino.1º Vogal: Mª Cruz Toande Ramos, Psicóloga do Concello de O Pino.2º Vogal: Consuelo Grille Sanchiño, Administrativa do Concello de O Pino.3º Vogal: Delfin Mosteiro Castro, Auxiliar Administrativo do Concello de O Pino Secretaria: Angela María Viqueira Allo, Secretaria-Interventora do Concello de O Pino. O tribunal non poderá constituírse nin actuar sen a asistencia de máis da metade dos seus membros). En todo caso, será precisa a asistencia do presidente e do secretario, ou quen os substitúa. Todos os membros do tribunal cualificador actuarán con voz e voto, agás o/a Secretario/a, que non terá voto nas sesións do tribunal. As decisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do seu presidente. O tribunal poderá dispoñer da incorporación de asesores e especialistas para as probas que estime pertinentes, e estes, que actuarán con voz pero sen voto, limitaranse unicamente ao exercicio das súas especialidades técnicas, en base ás que, exclusivamente, colaborarán co órgano de selección. O tribunal cualificador queda autorizado para resolver as dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. A selección realizarase mediante o sistema de concurso-oposición, consistindo a primeira fase no concurso, no que se valorarán os méritos alegados, e posteriormente a fase de oposición, que consistirá na realización dunha proba tipo test relacionada coas tarefas de desenvolver. Para superar esta fase, será necesario que os/as aspirantes acaden unha puntuación mínima de catro (4) puntos. Publicada a listaxe definitiva de aspirantes admitidos e excluídos, o Tribunal reunirase en sesión non pública, aos efectos da súa constitución e valoración dos méritos alegados e debidamente acreditados, na data, hora e lugar sinalados na Resolución de aprobación definitiva de admitidos e excluídos. O resultado da valoración farase público, mediante a súa exposición no Taboleiro de Anuncios da Casa do Concello e na páxina web municipalhttps://opino.gal/, con anterioridade á realización do exercicio da fase de oposición ata a Resolución final do proceso selectivo.1.–Experiencia profesional en postos de traballo de peón xardineiro. Ata un máximo de seis (6) puntos.  Por cada mes completo de servizos prestados nunha Administración Pública no posto de peón xardineiro, mediante relación laboral ou funcionarial: 0,20 puntos.  Por cada mes completo de servizos prestados en empresas privadas no posto de peón xardineiro: 0,10 puntos. Non se terán en conta para a valoración aqueles períodos inferiores ao mes. Os méritos alegados acreditaranse para o caso de servizos prestados para a Administración Pública, mediante certificación expedida pola Administración onde se prestaron os servizos e no caso de servizos prestados para empresas privadas, mediante informe da vida laboral ao que se lle deberán xuntar os oportunos contratos de traballo. Na dita documentación deberá quedar acreditado a equivalencia entre os postos desempeñados cos da presente convocatoria.2.–Cursos de formación sobre materias directamente relacionadas co posto de traballo, impartidos por administracións públicas, organismos oficiais dependentes de calquera das administracións públicas ou homologados por estas. Ata un máximo de dous (2) puntos, de acordo coa seguinte escala: a) Por cada curso de ata 30 horas: 0,20 puntos b) Por cada curso de 31 a 100 horas lectivas: 0,30 puntos c) Por cada curso de 101 a 200 horas lectivas: 0,40 puntos. e) Por cada curso de máis de 201 horas lectivas: 0,50 puntos. Os méritos alegados neste apartado acreditaranse mediante a presentación de copia compulsada do título ou do certificado de realización de cada curso, no que deberá constar expresamente o número de horas do mesmo e un resumo das materias impartidas. Non serán tidos en conta á hora da valoración aqueles cursos non que non conste o número de horas. Non se terán en conta aqueles cursos cuxa realización fose precisa para a obtención da titulación esixida para participar neste proceso selectivo tal e como se enuncian na base 3ª da presente convocatoria. Consistirá na realización nunha proba tipo text relacionada coas tarefas e funcións propias do posto ao que se opta e no tempo que o tribunal considere oportuno para facela, data e hora que será comunicada cunha antelación mínima de dous (2) días naturais aos aspirantes mediante anuncio publicado na páxina web https://opino.gal/ e no Taboleiro de Anuncios do concello de O Pino. A proba constará de 12 preguntas con 3 respostas alternativas, das cales 1 será a correcta, outorgando 1 punto por cada resposta correcta. Esta proba ten carácter eliminatorio e obrigatorio para as/os aspirantes, sendo necesario para superala obter unha puntuación mínima de seis (6) puntos. De carácter eliminatorio e obrigatorio para os aspirantes que non podan acreditar o coñecemento do galego. Deberán realizar unha proba que consistirá nun exáme oral proposto polo Tribunal, sendo necesario para superala a cualificación de apto. A puntuación total dos participantes virá determinada, pola suma dos puntos obtidos na fase de concurso e na fase de oposición, cunha puntuación máxima de vinte (20) puntos. En caso de empate, terán preferencia os participantes que obteñan a maior puntuación na fase de oposición. Se persiste o empate, resolverase mediante sorteo público. O tribunal publicará a relación de aprobados por orde de puntuación no taboleiro de anuncios do Concello e na páxina web do Concello https://opino.gal/, e elevará dita relación ao órgano municipal competente, quen aprobará a relación de candidatos que superaron o concurso-oposición e a súa orde de prelación aos efectos da formalización do contrato e da lista de reserva. Os/As candidatos/as seleccionados deberán presentar, con carácter previo á sinatura do contrato, un certificado médico no que conste que a persoa non padece enfermidade ou defecto que lle impide a realización das tarefas propias do posto de peón xardineiro. As persoas que non foran seleccionadas, pasarán á lista de reserva, que será exclusivamente a efectos de cobertura de renuncias voluntarias, procesos de incapacidade temporal ou calquera outra circunstancia en relación coa contratación vinculada ó procedemento obxecto destas bases, adxudicando a praza ao seguinte candidato/a que acadara a puntuación máis alta. A presente convocatoria, e as súas bases e cantos actos administrativos que da mesma se deriven ou da actuación do tribunal, poderán ser impugnados polos interesados nos casos e na forma establecida pola Lei 39/2015, do 1 de outubro, do Procedemento Administrativo Común das Administracións Públicas. Así mesmo, poderase interpoñer recurso potestativo de reposición no prazo dun (1) mes contra as presentes Bases, de acordo aos artigos 123 e 124 da Lei 39/2015, previo á vía xurisdiccional contencioso-administrativa, na que se poderá interpoñer o recurso contencioso-administrativo previsto na Lei 29/1998 de 13 de xullo, no prazo de dous meses, que se contarán a partir do día seguinte á publicación deste anuncio no BOP da Coruña. O Pino, 26 de abril de 2019 O Alcalde, Manuel Taboada Vigo Tendo coñecemento da convocatoria publicada no BOP da Coruña número. de data././., para a contratación de dous peóns xardineiros como persoal laboral do concello de O Pino, 1º) SOLICITO, tomar parte no devandito procedemento selectivo.2º) DECLARO, que son certos todos os datos consignados nesta solicitude e que reúne todos e cada un dos requisitos necesarios para participar nos procesos selectivos convocados polas administracións públicas e os sinalados nas bases que rexen este procedemento.3º) ACHEGO orixinal ou copia compulsada dos seguintes documentos (marcar cun x o que corresponda): Lugar, data e sinatura. De acordo co disposto no artigo 5 da Lei orgânica 15/1999, de protección de datos de carácter persoal, informámolo/a de que os datos persoais facilitados se incorporan e manteñen nun ficheiro de titularidade do Concello, coa finalidade de poder atender a súa solicitude. Os devanditos datos serán tratados de xeito confidencial, podendo ser cedidos só nos casos previstos na Lei orgânica 15/1999, de protección de datos de carácter persoal. Comunicámoslle que pode exercer os dereitos de acceso, rectificación, cancelación e oposición, na medida en que a lei o permita, dos seus datos, comunicándollo por escrito ó Concello, achegando copoia de documento que acredite a súa identidade. SR. ALCALDE DO CONCELLO DE O PINO DON/DONA., con DNI, NIE ou pasaporte número., con enderezo postal en …., e co enderezo electrónico …. DECLARO BAIXO A MIÑA RESPONSABILIDADE: Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme nin encontrarse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral. Lugar, data e sinatura.